<http://schema.org/articleBody>
"Imatges gelades \u00E9s una obra de teatre de Kristian Smeds per\u00F2 podria ser l&amp;#039;\u00E0lbum de fotos d&amp;#039;una fam\u00EDlia. \u00C9s com si la filla muda d&amp;#039;una casa -que descobrim v\u00EDctima d&amp;#039;un accident- pass\u00E9s p\u00E0gines i seleccion\u00E9s deu moments de la seva nissaga familiar. Als retrats hi apareixen una mare soltera, un pare absent, una filla sotmesa als desitjos materns, un predicador que mant\u00E9 l&amp;#039;esperan\u00E7a en la fe i la nena muda. La directora, Al\u00EDcia Gorina, ha agafat aquests cinc personatges d&amp;#039;una fam\u00EDlia i els ha col\u00B7locat a\u00EFllats cadascun en una casa d&amp;#039;un poble de miniatura &amp;quot;per convertir l&amp;#039;an\u00E8cdota familiar en una den\u00FAncia social i pol\u00EDtica&amp;quot;. D&amp;#039;aquest text del dramaturg m\u00E9s innovador de les lletres fineses -Premi de Teatre Europeu per a les Noves Realitats Teatrals, que atorga la UE- li va atreure l&amp;#039;an\u00E8cdota: &amp;quot;Veure que m&amp;#039;he convertit en la meva mare i que la meva filla \u00E9s igual que jo a la seva edat \u00E9s horror\u00F3s&amp;quot;, lamentava Gorina ahir a la Sala Beckett, que acollir\u00E0 l&amp;#039;estrena dijous. L&amp;#039;her\u00E8ncia i la repetici\u00F3 s\u00F3n dos dels temes que retrata Imatges gelades , que tamb\u00E9 es pot llegir com &amp;quot;una cr\u00EDtica social a la falta de referents, sobretot espirituals, d&amp;#039;una societat que no sap on agafar-se&amp;quot;.  El director de la Beckett, Toni Casares, comparava Smeds amb Heiner M\u00FCller pel fet de ser &amp;quot;po\u00E8tic, estomacal, cr\u00EDtic, poc convencional&amp;quot;.  No \u00E9s del tot cr\u00EDptic ni \u00E9s intel\u00B7lectual, assegurava Gorina, per\u00F2 s\u00ED que acceptava que no es pot seguir com una hist\u00F2ria amb un fil argumental.  Imatges gelades s\u00F3n 10 escenes pr\u00E0cticament independents, quasi totes mon\u00F2legs durs, salvatges i po\u00E8tics, amb un tractament pl\u00E0stic molt potent visualment -en part gr\u00E0cies a una escenografia de S\u00EDlvia Delagneau, juntament amb Gorina i membres de la plataforma IndiGest-. Finl\u00E0ndia, el seu silenci, la introspecci\u00F3, els racons foscos de l&amp;#039;\u00E0nima, s\u00F3n el paisatge de l&amp;#039;obra. Ser\u00E0 el tercer muntatge fin\u00E8s de Gorina -els altres dos eren de Saara Turunen- i l&amp;#039;estrena a l&amp;#039;estat espanyol d&amp;#039;un text de Smeds. Anna Alarc\u00F3n, Pepo Blasco, Mireia Gubianas, Sergi Misas i Maria Pau Pigem formen el repartiment. "^^<http://www.w3.org/2001/XMLSchema#string>
<http://www.ara.cat/premium/cultura/Beckett-recrea-Imatges-gelades-familia_0_693530693.html>